زانیاری بۆ تۆ که‌ ئه‌گه‌ری تووشبوون به‌ نه‌خۆشی سیلت هه‌بووه‌.

پزیشکی شاره‌وانی ئاگادار کراوه‌ته‌وه‌ که‌ تۆ په‌یوه‌ندیت له‌گه‌ڵ که‌سێکدا هه‌بووه‌ که‌ نه‌خۆشی سیلی (TB) هه‌یه‌. ئه‌رکی پزیشکی شاره‌وانی لێکۆڵینه‌وه‌ له‌‌و که‌سانه‌یه‌ که‌ ئه‌م جۆره‌ په‌یوه‌ندییه‌یان هه‌بووه‌ بۆ ئه‌وه‌ی بزانرێ تووشی ئه‌م نه‌خۆشیه‌ بوون، تا بتوانرێت پێشنیاری چاره‌سه‌ریان پێبدرێت.

نه‌خۆشی سیل نه‌خۆشییه‌کی دژوار و به‌تینه‌‌، به‌ڵام که‌متر له‌که‌سێکه‌ بۆ که‌سێکی تر ئه‌گوازرێته‌وه‌و به‌شێوه‌یه‌کی کاریگه‌ر چاره‌سه‌ر ئه‌کرێت و که‌سی تووشبوو ساغ ئه‌بێته‌وه‌.

ته‌نیا چه‌ند که‌سانێکی که‌م له‌وانه‌ی په‌یوه‌ندی نزیکیان به‌ که‌سی نه‌خۆشه‌وه‌ هه‌بووه‌‌ ئه‌م نه‌خۆشیه‌ ئه‌گرنه‌وه‌. کاتی ئه‌وێت بۆ ئه‌وه‌ی بتوانرێ تووشبوون به‌م نه‌خۆشیه‌ بسه‌لمێنرێت.

که‌سانی تووشبوو چاره‌سه‌ری و به‌دواداچوونیان بۆ ئه‌کرێت.

ئه‌گه‌ری تووشبوون و په‌ره‌سه‌ندنی ئه‌م نه‌خۆشییه‌ له هه‌ندێک که‌سدا زیادتره‌. ئه‌م که‌سانه‌ له‌ ژێر مه‌ترسی تووشبوون دان:

* مناڵانی ته‌مه‌ن 0-5 ساڵ که‌ بۆ ماوه‌یکی درێژ خایه‌ن په‌یوه‌ندیان له‌گه‌ڵ که‌سێکی تووشبوو هه‌بووه‌.
* که‌سانێک که‌ به‌هۆی نه‌خۆشیه‌وه‌ سیسته‌می پاراستنی جه‌سته‌یان لاواز بووه‌

(شه‌کره‌، شێرپه‌نجه‌، هیڤ/ئایدز، یا بۆ وێنه‌ به‌ ده‌رمانی دژ به‌ نه‌خۆشی درێژخایه‌نی هه‌وکردنی ڕیخۆڵه‌ و روماتیزم چاره‌سه‌ر ئه‌کرێن (به‌ربه‌ست که‌ره‌کانی ت ن ف – ئه‌لفا، ده‌رمانی شێرپه‌نجه‌ وه‌ یا چارسه‌ری به‌ ده‌رمانه‌کانی کۆرتیزۆن)

نیشانه‌کانی سیل:

* کۆخه‌یه‌کی تازه‌ ده‌ستپێکراو که‌ زیادتر له‌ 3 هه‌فته‌ی خایاندبێت، ده‌ردی سنگ، عاره‌ق کردنی شه‌وانه‌، لاوازبوونی ته‌ندرووستی گشتی، ماندوویی، که‌مبوونی ئیشتیهای خواردن و دابه‌زینی کێش.

ئایا تۆ یه‌کێکی له‌و که‌سانه‌ی که‌ مه‌ترسی تووشبوونت زۆره‌ یا یه‌کێک له‌ نیشانه‌کانی سیلت تێدا به‌دی ئه‌کرێت؟ خوازیاری به‌ده‌ستهێنانی زانیاری زیادتری یا ته‌نیا ئه‌تهه‌وێت گفتوگۆ بکه‌یت؟ په‌یوه‌ندی به‌ پزیشکه‌که‌ت یا خزمه‌تگووزاری ته‌ندرووستی شاره‌وانی بکه‌.

|  |  |
| --- | --- |
|  | شاره‌وانی/ناوچه:‌ |
|  | ناونیشان: |
|  | به‌رپرسی په‌یوه‌ندی: |
|  | ته‌له‌فۆن/موبایل: |
|  | ئیمه‌یل: |

ڕێکه‌وت:

له‌گه‌ڵ رێزوسڵاو